Forslag til ANNONCETEKST op til jul

– rekruttering af frivillige til besøgstjenesten (2022)

**Vejledning til annonce:**

* På Frivilligportalen kan I se forskellige skabeloner til annoncering efter nye frivillige. Der er annoncer med og uden billede og i forskellige opsætninger. Når I skal lave en annonce, kan I få sekretariatet til at hjælpe. I skal bare udfylde formularen på Frivilligportalen med de nødvendige oplysninger, så tager Sekretariatet sig af resten, og I får en færdig annonce, klar til at sætte i den lokale avis.
* I finder skabeloner og formular her: <https://www.aeldresagen.dk/Frivilligportalen/Organisationsarbejde/Rekruttering-og-udvikling-af-frivillige/Rekrutteringsmateriale/Eksempler-paa-annoncer>
* Herunder er forslag til tekst, som I kan lade jer inspirere af. De understregninger, som står med rødt, er der, hvor I skal fylde jeres lokale information ind.

**Er du god til gåture, kortspil og hyggesnak?
Så bliv besøgsven**

Julen er en tid, hvor mennesker, der føler sig ensomme, bliver ekstra opmærksomme på alt det, de ikke er en del af. Derfor søger Ældre Sagen i \_\_\_\_\_\_\_\_\_\_\_\_ lige nu frivillige besøgsvenner, som vil være med til at glæde et menneske, der savner selskab.

En kop kaffe og en snak om stort og småt. En gåtur eller et spil kort. Mere skal der ikke til, for at sprede glæde og lys i et andet menneskes liv. Du bruger den tid, du har lyst til at sætte af.

Hvis du før har overvejet at blive besøgsven, så er det måske nu, du skal prøve det af. Er du interesseret i at høre mere om at være besøgsven i Ældre Sagen, kan du kontakte aktivitetsleder \_\_\_\_\_\_\_\_\_\_\_\_\_\_\_\_\_\_\_\_ telefon: \_\_\_\_\_\_\_\_\_\_\_\_\_\_\_ eller mail: \_\_\_\_\_\_\_\_\_\_\_\_\_\_\_\_.